**Քրիստոֆ Գալտիե** (ֆր.՝ **Christophe Galtier**; օգոստոսի 23, 1966(1966-08-23), Մարսել), ֆրանսիացի ֆուտբոլիստ և մարզիչ, խաղում էր պաշտպանի դիրքում։ 2009 թվականին գլխավորել է «Սենտ Էտիեն» ֆուտբոլային ակումբը։

Կարիերա
-------

### Ակումբային

Քրիստոֆ Գալտիեն իր պրոֆեսիոնալ կարիերան սկսել է «Օլիմպիկ Մարսել» ֆուտբոլային ակումբում։ Պաշտպանը ֆրանսիական ակումբում հանդես է եկել 1985 թվականից մինչև 1987 թվականը և երկու անգամ դարձել է Ֆրանսիայի գավաթի խաղարկության եզրափակիչ խաղի մասնակից։ Մարսելի «Օլիմպիկ»-ից հեռանալուց հետո Գալտիեն հաջորդաբար տեղափոխվել է «Լիլ», «Տուլուզ» և «Անժե» ակումբներ և մոտ 7 տարի հանդես եկել Ֆրանսիայի առաջին դիվիզիոնում։ 1994/95 մրցաշրջանը պաշտպանը անցկացրել է «Նիմ Օլիմպիկ» ակումբի կազմում, որից հետո հետ է վերադարձել «Մարսել», վերջինիս կազմում մասնակցել է առաջին դիվիզիոնի առաջնությանը։ 1996/97 մրցաշրջանի ավարտին Քրստոֆ Գալտիեն տեղափոխվել է «Մոնցա» ֆուտբոլային ակումբ, իսկ մեկ տարի անց, մեկնելով Չինաստան, միացել «Լյանին Հուվին» ակումբին։ Չինաստանում էլ ավարտել է իր ֆուտբոլային կարիերան։

Ազգային հավաքական
-----------------

Քրիստոֆ Գալտիեն հանդես է եկել Ֆրանսիայի երիտասարդական հավաքականում, որի կազմում կարողացել է արժանանալ 1988 թվականին կայացած Եվրոպայի առաջնության հաղթողի կոչմանը։

Մարզչական կարիերա
-----------------

Ֆուտբոլային կարիերան ավարտելուց հետո Քրիստոֆ Գալտեն դարձավ «Օլիմպիկ» ակումբի գլխավոր մարզիչ Բեռնար Կազոնի օգնականը։ Այդ պաշտոնում նա մնաց մինչև 2000/01 մրցաշրջանի ավարտը։ 2000 թվականին Քրիստոֆը դարձավ ակումբի գլխավոր մարզիչ։ Հետագայում նա աշխատել է որպես «Արիսե», «Բաստի» և «Ալ Այն» ակումբների գլխավոր մարզչի օգնական։

2005 թվականի ապրիլի 7-ի Գալտիեն դարձավ «Պորտսմուտ» ակումբի գլխավոր մարզիչ Ալեն Պերանի օգնականը, հետագայում՝ «Սոշո»-ի, «Օլիմպիկ Լիոնի» և «Սենտ Էտիենի» գլխավոր մարզիչների օգնական։ 2009 թվականի դեկտեմբերի 15-ին նա կարողացավ դառնալ «Սենտ Էտիեն» ֆուտբոլային ակումբի գլխավոր մարզիչ։ Ակումբի հետ միասին Գալտեն կարողացավ գրավել 17-րդ տեղը։ Ակումբի անցկացրած 17 խաղերում թիմը կարողացավ հաղթել 7-ում։ Ակումբի մարզչի փոխվելուց հետ թիմը ևս 10 խաղում պարտվեց, սակայն կարողացավ իր տեղը պահպանել առաջին լիգայում։

2010/11 մրցաշրջանում Գալտիեի թիմը բարելավվեց իր արդյունքները. նա կարողացավվ գրավել 10-րդ տեղը։ 2011/12 մրցաշրջանում «կանաչները» կարողացան գրավել 7-րդ տեղը, հաջորդ տարում՝ 5-րդը։ 2013 թվականին Գալտիեն թիմին կարողացավ խոշորագույն ձեռքբերում պարգևել. ակումբը 32 տարիների ընթացքում նրա գլխավորությամբ կարողացավ արժանանալ Ֆրանսիայի գավաթին՝ եզրափակիչ տուրում ապրիլի 20-ին հաղթելով «Ռեն» ակումբին։

Թիմեր
-----

| Թիմ | Երկիր | Աշխատանքի սկիզբը | Աշխատանքի ավարտը | Խ | Հ | Պ | Ո | % |
| --- | --- | --- | --- | --- | --- | --- | --- | --- |
| Սենտ Էտեն | Ֆրանսիա | 06.06.09 | մինչև հիմա | 217 | 85 | 66 | 66 | 39.17 |

**Թիմային**

Ֆրանսիա **«Օլիմպիկ» (Մարսել)**

* Ֆրանսիայի գավաթի առաջնության ֆինալիստ (**2**)։ 1985/86, 1986/87

Ֆրանսիա **Ֆրանսիայի երիտասարդական հավաքական**

* Եվրոպայի առաջնություն (**1**)։ 1988 թվական

**Մարզչական**

Ֆրանսիա **«Սենտ Էտեն»**

* 2012/13 մրցաշրջանի Ֆրանսիայի գավաթի հաղթող։

Ծանոթագրություններ
------------------

1. 1 2
2. ↑  «Afterfoot.fr» (ֆրանսերեն) — Ֆուտբոլիստի պրոֆիլը. Արխիվացված է օրիգինալից 2012 թ․ դեկտեմբերի 28-ին.
3. ↑  «Om-passion.com» (ֆրանսերեն) — Профиль футболиста. Արխիվացված է օրիգինալից 2013 թ․ մարտի 15-ին.
4. ↑  «Galtier remplace Perrin». *L'Equipe*. 15.12.09. Վերցված է 2016 թ․ սեպտեմբերի 20-ին.
5. ↑  «Coupe de la Ligue: victoire historique des Verts !». *Le Point*. 20.04.13. Վերցված է 2016 թ․ սեպտեմբերի 20-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Քրիստոֆ Գալտիե» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Թեմատիկ կայքեր | BDFutbol · FootballDatabase.eu · FootballFacts.ru · L’Équipe · LFP · Soccerbase (մարզիչ) · playmarkerstats.com (խաղացող) · playmarkerstats.com (մարզիչ) · Transfermarkt (խաղացող) · Transfermarkt (մարզիչ) · worldfootball.net (խաղացող) |
|  |
| Չափորոշչային վերահսկողություն | SUDOC: 175655332 · VIAF: 306346916 · WorldCat VIAF: 306346916 |

 |